open-index/open-wikipedia-markdown huggingface dataset:
Didžiakaimis

**Didžiakaimis** – kaimas Anykščių rajono savivaldybėje, 3 km į pietus nuo Kurklių. Veikia stambus Angelės Černiauskienės pieno ūkis. Kaimas priklauso Kurklių parapijai.

Iš Trakinių kilęs Jonas Pilka (1922–2004) savo sodyboje savo lėšomis 1992 m. pastatė akmenų mūro originalaus trikampio plano monumentą su geležiniu kryžiumi savo dėdei Povilui Pilkai ir kitiems žuvusiems už Lietuvos laisvę. 2019 m. atnaujintos atminimo plokštės. Prie sodybos auga keli medžiai su tikslingai deformuotais kamienais.

## Geografija

Ribojasi su Moliakalnio, Kurklių I, Kukiškio kaimais. Įsikūręs 0,5 km į pietryčius nuo magistralinio kelio . Į šiaurę nuo kaimo yra Kurklio ežeras.

## Istorija

Po II pasaulinio karo iš Didžiakaimio buvo ištremta į Sibirą 10 žmonių. 1946 m. buvo atidaryta Didžiakaimio pradinė mokykla, veikusi iki 1970 m.

1949 m. balandžio 23 d. kaimas buvo įjungtas į kolūkį „Naujas gyvenimas“, vėliau iki 1962 m. priklausė „Draugystės“, nuo 1962 m. – „Virintos“, Kurklių kolūkiams, kol 1992 m. ūkis iširo. Nuo 1962 m. balandžio 21 d. iki 1974 m. lapkričio 11 d. Didžiakaimis buvo „Virintos“ kolūkio centrinė gyvenvietė.

|}

## Gyventojai

1923 m. kaime buvo 35 sodybos – 176 gyventojai. 1923 m. taip pat minimas Didžiadvario dvaras, 2 sodybos – 41 gyventojas. Paskutinė šio dvaro savininkė buvo Zofija Jasaitienė, valdžiusi 105 ha žemės. 1934 m. kaimas išskirstytas į vienkiemius, tuomet turėjo 432,9 ha žemės.

### Žymūs žmonės
* Didžiakaimyje gimė laisvės gynėjas, partizanų būrio vadas Kazimieras Tubys-Žvalgas (1924–).

## Galerija

Didžiakaimis, medis 1.JPG|Medis deformuotu kamienu
Didžiakaimis, medis 2.JPG|Medis deformuotu kamienu
Didžiakaimis, Paminklas už Lietuvos laisvę.JPG|Paminklas, 2017 m.


## Šaltiniai

*
Astrobiology Field Laboratory

**Astrobiology Field Laboratory** (AFL) – NASA kuriamas marsaeigis, skirtas Marso tyrimams. Šį erdvėlaivį ketinama paleisti 2016 metais.
*AFL* gamins NASA reaktyvinio judėjimo laboratorija. Jo dizainas bus pagrįstas Mars Science Laboratory dizainu, tačiau turės daugiau astrobiologijos srities prietaisų. Startas planuojamas apie 2016 metus, tikriausiai bus paleistas Atlas V nešamosios raketos. Šis marsaeigis jau turi vardą - *Curiosity*, kas reiškia Smalsumas.

## Misija

Pagrindinis misijos tikslas bus ištirti Marso paviršiaus struktūrą, joje ieškant dabartinės arba praeityje egzistavusios gyvybės. Ši misija bus pirma po Viking 1 ir Viking 2 skrydžių, susijusi su gyvybės ieškojimu Marso uolienose. Misija bus skirta aplinkos tyrimams, kurias nustatys Mars Science Laboratory ir Mars Reconnaissance Orbiter kaip palankias gyvenimui.

## Planavimas

Ši siūloma misija dar nepradėjo išankstinio planavimo etapų ir finansavimo. Dar nėra žinoma, ar **Astrobiology Field Laboratory** kada nors bus pradėta dėl biudžeto techninių problemų. Nepaisant to, buvo pasiūlyta, kad **AFL** galėtų prisidėti prie kitų Marso misijų.

## Nuorodos
* Astrobiology Field Laboratory Apžvalga 
* Mars Astrobiology Field Lab Apie Misiją 
* NASA Saulės Sistemos Tyrimai
Kunigiškių apylinkė

**Kunigiškių apylinkė** sovietmečiu buvo:

* Anykščių rajone (centras Kunigiškiai I);
* Kavarsko rajone (centras Kunigiškiai, vėliau Juodmiškis);
* Kybartų rajone;
* Prienų rajone;
* Radviliškio rajone;
* Smėlių rajone;
* Tauragės rajone;
* Ukmergės rajone.
VFR vyrų krepšinio rinktinė

**VFR vyrų krepšinio rinktinė** - krepšinio komanda, tarptautinėse varžybose 1949-1990 metais atstovavusi Vokietijos Federacinę Respubliką.

## Pasiekimai Europos krepšinio čempionatuose

## Pasiekimai pasaulio krepšinio čempionatuose

## Pasiekimai olimpinėse žaidynėse
Kovos menai

**Kovos menai** – sporto šakos, pasižyminčios tarpusavio kova, grumtynėmis be šaunamųjų ginklų dažniausiai tarp dviejų asmenų. Šių menų studijavimo tikslai įvairūs, tačiau bendriausi yra fizinės pergalės prieš kitus asmenis užsitarnavimas, savigynos bei kitų gynybos nuo potencialios grėsmės tobulinimas. Tolimuosiuose Rytuose koviniai menai turi tiesioginį ryšį su hinduizmo, budizmo, daoizmo, konfucianizmo, šintoizmo religijomis bei šiuo regiono tautų tradicijomis.

*Kovos menų* arba *kempo* terminas Europoje atsirado tik XV a., nors Rytuose jis vyravo jau gilioje senovėje.

Kiekvienas kovinis menas turi savitą stilių, unikalius bruožus, darančius jį išskirtiniu, tačiau visų bendra savybė yra sistemingas technikos panaudojimas kovoje. Skiriasi mokymo metodai, į kurių gretas įtraukiami *sparingai* (kautynės treniruočių metu), koviniai technikos rinkiniai (rytuose žinomi kaip *kata*), šaltųjų ginklų panaudojimas, fizinės galios išbandymai bei psichologijos studijavimai.

## Ištakos
Kinų kovos menai siekia gilią senovę ir jų atsiradimas priskiriamas maždaug 200 m. pr. m. e. „Geltonojo imperatoriaus“ (cin shi hvang di) valdymo metais, nors ir prieš tai jau buvo žinomi gynybos, atakos bei medžioklės metodai kaip išgyvenimo būdas. Todėl patys kinai tiksliai ir nežino savo kaip nacionalinės vertybės tikslios atsiradimo datos – visa tai vystėsi kartu augant visuomenei. Taip metai iš metų jie buvo perduodamas iš rankų į rankas ir per daugelį amžių atsirado (taip pat ir išnyko) daug kovos metodų, stilių, kurių šiandien yra žinomi keli šimtai.

## Kovos menų klasifikacija

Kovos menai skirstomi įvairiai:

* **į tarptautines ir nacionalines rūšys**, tarptautiniai koviniai menai studijuojami daugumose pasaulio šalių, nacionaliniai būdingi tik tam tikrai tautai, grupei žmonių;

* **į kovos menus, kuriuose nenaudojami ir naudojami [[Ginklas|ginklai]]**: kardai, špagos, lazdos, katanos, nunčiakai.

### Tarptautinės rūšys

#### Be ginklų

* Boksas
* Laisvosios imtynės
* Dziudo
* Karatė
* Sumo
* Muay Thai
* Aikido
* Iaido
* Tai či 
* Wu Dang
*Jukado

#### Su ginklais

* Fechtavimas
* HEMA

### Nacionalinės rūšys

#### Be ginklų

* Tekvondo
* Džiudžitsu
* Kapueira
* Braziliškas Džiu-Džitsu

#### Su ginklais

* Silambam
* Niat-Nam
* Kendo
* eskrima
* Kendžiutsu
* Kyudo

## Nuorodos

* http://www.akban.org/  Kovos menų enciklopedija (angl.)
Jelena Janković

**Jelena Jankovič** (, g. 1985 m. vasario 28 d.) – Serbijos tenisininkė, olimpietė, buvusi pirma pasaulio raketė.

### Didžiojo kirčio turnyrų finalai
#### Vienetai(1)

#### Mišrūs dvejetai(1)

## Šaltiniai
Libano vyrų krepšinio rinktinė

**Libano vyrų krepšinio rinktinė** – krepšinio komanda, tarptautinėse varžybose atstovaujanti Libano valstybei. Tai viena pajėgiausių Azijos rinktinių, 4 kartus iškovojusi žemyno sidabro medalius.

Libanas FIBA priklauso nuo 1947 m. Egiptui 1949 m. surengus Europos čempionatą, į jį atvyko mažai Europos rinktinių, todėl Libanas ir Sirija pakviesti svečių teisėmis. Libaniečiai pralaimėjo visas rungtynes ir liko septinti. Taip pat pakviesti į 1953 m. Europos čempionatą Maskvoje, kur įveikė švedus, bet grupės etapo neperžengė.

## Pasiekimai tarptautiniuose turnyruose

### Europos čempionatas
* 1949 – 7 vieta
* 1953 – 15 vieta

### Azijos čempionatas

* 1999 – 7 vieta
* 2001 – 2 vieta 
* 2003 – 4 vieta
* 2005 – 2 vieta 
* 2007 – 2 vieta 
* 2009 – 4 vieta
* 2011 – 6 vieta
* 2015 – 5 vieta
* 2017 – 6 vieta
* 2022 – 2 vieta 

### Pasaulio čempionatas
* 2002 – 16 vieta
* 2006 – 18 vieta
* 2010 – 20 vieta
* 2023 – 23 vieta

## Šaltiniai
Krievukalnas

**Krievukalnas** ( - Kryvių kalnas) – alkakalnis ir senovės kuršių ir baltų kulto vieta Latvijoje, Pietų Kuršo savivaldybėje, Embutės valsčiuje, prie kelio P106 Ežerė – Gruobinia, 3 km į pietvakarius nuo Embutės pilies.

Alkakalnis įrengtas aukščiausioje Kuržemės kalvoje (altitudė 190,2 m). Jame buvo garbinamas vienas iš vyriausių dievų – Perkūnas.
Litotė

**Litotė** ( – paprastumas, saikingumas) – semantinė meninės raiškos priemonė, žodis ar žodžių junginys, kuriuo vaizduojamojo daikto, reiškinio ar veiksmo ypatybės yra sumažinamos, sumenkinamos. Litotei taip pat priskiriamas perifrazės ir ironijos derinys.

Litotės vartosena siekiama nuosaikesnio įvertinimo: akivaizdus vertinamo dalyko ypatybės sumažinimas sudaro priešybę hiperbolei, nors gali turėti tą patį tikslą. Kartais, sumažinus vertinimo drastiškumą, vertinimas virsta eufemizmu.

## Vartosena
* „Atnešė sūrio *tik ant vieno danties*“
* „Jūrą perplaukęs *šaukšte prigėrė*“
* „Stovėjo trobelė *ant vištos kojelių*“

## Šaltiniai
Dirvinis raguolis

**Dirvinis raguolis** (*Consolida regalis*) – vėdryninių (*Ranunculaceae*) šeimos, raguolių (*Consolida*) genties augalas. Dar vadinamas **dirviniu pentiniu**. 

Vienmetis, 25−70 cm aukščio žolinis augalas. Šaknis liemeninė, silpna. Stiebas status, nuo pusės šakotas. Lapai du ar tris kartus plunksniškai suskaldyti į siauras, linijiškas skiltis, apatiniai kotuoti, viršutiniai bekočiai. Žiedai netaisyklingi, mėlyni, su 10−20 mm ilgio pentinu, retose kekėse. Vaisiai − pailgi lapavaisiai, kuriuose daug sėklų. Sėklos atvirkščiai kiaušiškos, nuo skersinių eilių pievinių žvynelių jų paviršius yra raukšlėtas. Augalas subrandina nuo 200 iki 4000 sėklų. Jos daigios 5−6 metus, ne visos iš karto sudygsta.

Žydi gegužės−rugsėjo mėn. Dažnas visoje Lietuvoje. Auga laukuose, dirvonuose, dykvietėse, daugiausia lengvuose dirvožemiuose. Gana paplitusi piktžolė žiemkenčiuose. Augalas nuodingas. Sėklų milteliais kartais naikinami vabzdžiai. Iš žiedų gaunami mėlyni dažai vilnai ir šilkui dažyti. Raguolis yra dekoratyvus, išvestos įvairios jo formos su baltais, rausvais, violetiniais žiedais. Medingas.

## Literatūra
Rudenį žydintys augalai, Ramunėlė Jankevičienė, Živilė Lazdauskaitė, Vilnius, Mokslas, 1991, 24 psl.


Vaizdas:Illustration Consolida regalis0.jpg|Skiriamieji bruožai
Vaizdas:Consolida regalis 2 bgiu.jpg|Žiedai
File:Consolida regalis MHNT.BOT.2009.17.5.jpg|Consolida regalis
Nikolajus Goluška

**Nikolajus Michailovičius Goluška** (, 1937 m. birželio 21 d. – 2025 m. rugpjūčio 10 d.) – TSRS KGB karininkas, vadovavo Rusijos Federacijos saugumo ministerijai (*Министерство безопасности Российской Федерации*) ir Federalinei kontržvalgybos tarnybai (*Федеральная служба контрразведки*), TSRS Aukščiausiosios tarybos deputatas, vėliau TSRS Liaudies deputatas. Komunistų partijos narys, turėjo karinį generolo pulkininko laipsnį.

## Biografija
* 1959 m. baigė Kuibyševo vardo Tomsko valstybinio universiteto Teisės fakultetą.
* 1959–1963 m. dirbo tardytoju Kemerovo miesto prokuratūroje.
* 1963–1971 m. dirbo KGB Kemerovo srities valdybos 2 skyriuje (kontržvalgyba). Turėjo operatyvinio įgaliotinio, o vėliau vyresniojo operatyvinio įgaliotinio pareigas.
* 1971–1974 m. dirbo KGB Kemerovo srities valdybos 5 skyriaus (kova su ideologinėmis diversijomis) poskyrio viršininku, o vėliau 5 skyriaus viršininko pavaduotoju.
* 1974–1978 m. dirbo KGB centrinio aparato 5 valdybos 2 skyriaus (kova su nacionalizmu) 1 poskyrio viršininku.
* 1978–1983 m. KGB 5 valdybos 2 skyriaus viršininkas.
* 1983–1984 m. dirbo KGB 5 valdybos 5 skyriaus viršininku, vėliau 5 valdybos viršininko pavaduotoju.
* 1984–1987 m. KGB Sekretoriato viršininko pirmasis pavaduotojas – Budėtojų tarnybos viršininkas.
* 1987–1991 m. dirbo Ukrainos TSR KGB pirmininku. Priklausė TSRS KGB kolegijai.
* Nuo 1991 m. rugpjūčio iki lapkričio mėn. laikinai ėjo Ukrainos nacionalinio saugumo tarnybos pirmininko pareigas.
* Nuo 1991 m. lapkričio iki 1992 sausio mėn. TSRS KGB Sekretoriato viršininkas.
* Nuo 1992 m. sausio iki birželio mėn. Rusijos Federacijos Saugumo ministerijos ministro pavaduotojas.
* Nuo 1992 m. birželio iki gruodžio mėn. Rusijos Federacijos Saugumo ministerijos ministro pirmasis pavaduotojas.
* Nuo 1992 m. gruodžio iki 1993 rugpjūčio mėn. Rusijos Federacijos Saugumo ministerijos ministro pirmasis pavaduotojas – RF Saugumo ministerijos štabo viršininkas.
* Po RF Saugumo ministro Viktoro Baranikovo atstatydinimo nuo 1993 rugpjūčio iki rugsėjo mėn. ėjo RF Saugumo ministro pareigas.
* Nuo 1993 m. rugsėjo 18 d. paskirtas RF Saugumo ministru.
* Nuo 1993 m. gruodžio 21 d. iki 1994 m. vasario 28 d. – Rusijos Federacijos Federalinės kontržvalgybos tarnybos direktorius. Oficialiai iš pareigų atleistas 1994 m. kovo 3 d. Jo pareigas užėmė Sergejus Stepašinas.

## Šaltiniai

* Biografija ir foto 
* Biografija iš www.agentura.ru
Madhjamika

**Madhjamika** ( – „vidurinė“) – pagrindinė mahajanos filosofinė mokykla, kuri vystėsi Indijoje II–IX a. Iš Indijos madhjamika plito Kinijoje, Tibete, Mongolijoje, Japonijoje. Madhjamikos kūrėju laikomas Nagardžuna.

Madhjamikos pagrindas – idėja, kad tiesa negali būti perteikta būties ir nebūties, subjekto ir objekto kategorijomis. Vietoj jų vartojama šūnjatos (tuštumos, nulio) sąvoka, kuri žymi būseną, kur tikrovė neturi jokios esmės ir yra gryna forma arba energija.

Gnoseologinei madhjamikos pozicijai būdingas nuoseklus metodologinis kriticizmas. Dialektiniu metodu demonstruojama, kad bet kuris proto vaizdinys – iliuzija. Madhjamikos etika skelbia vidurio kelio, kaip optimalios išsigelbėjimo priemonės, doktriną. Teisinga samprata laikomas suvokimas, jog visi reiškiniai esą tušti – santykiniai, sąlygoti bei kintantys. Tikrovė nelaikoma nepažinia, tačiau ji gali būti suvokiama tik nesąvokiniu mąstymu. Visiška tuštuma esanti absoliuti tiesa, todėl ji neturinti apibrėžtų savybių, jos neįmanoma nusakyti žodžiais.

Madhjamika turėjo įtakos indų matematikai (pvz., nulio atradimui) bei dialektinei advaitos-vedantos logikai: madhjamika davė pagrindą dzenbudizmui.

## Šaltiniai
Čekoslovakijos vyrų krepšinio rinktinė

**Čekoslovakijos vyrų krepšinio rinktinė** - krepšinio komanda, tarptautinėse varžybose iki 1992 metų atstovavusi Čekoslovakijos valstybę.

## Medaliai
* I Europos krepšinio čempionatas, 1935 m. -  bronzos medalis
* IV Europos krepšinio čempionatas, 1946 m. -  aukso medalis
* V Europos krepšinio čempionatas, 1947 m. -  sidabro medalis
* VII Europos krepšinio čempionatas, 1951 m. -  sidabro medalis
* IX Europos krepšinio čempionatas, 1955 m. -  sidabro medalis
* X Europos krepšinio čempionatas, 1957 m. -  bronzos medalis
* XI Europos krepšinio čempionatas, 1959 m. -  sidabro medalis
* XV Europos krepšinio čempionatas, 1967 m. -  sidabro medalis
* XVI Europos krepšinio čempionatas, 1969 m. -  bronzos medalis
* XX Europos krepšinio čempionatas, 1977 m. -  bronzos medalis
* XXII Europos krepšinio čempionatas, 1981 m. -  bronzos medalis
* XXIV Europos krepšinio čempionatas, 1985 m. -  sidabro medalis

## Pasiekimai Europos krepšinio čempionatuose

## Pasiekimai pasaulio krepšinio čempionatuose

## Pasiekimai olimpinėse žaidynėse

## Weblinks
* (en) Czechoslovakia, archive.fiba.com
Direktyva

**Direktyvà** ( – nurodymas) gali reikšti:

* Vadovaujamąjį aukštesnės instancijos nurodymą žemesniajai (atskirais atvejais gali būti interpretuojama kaip norminis aktas, pavyzdžiui, Europos Sąjungoje leidžiami teisės aktai vadinami direktyvomis);
* Sistemos pobūdžio kalbų įsakomojo pobūdžio sakinį (inform. – paskelbà).
Karikatūra

**Karikatūra** ( iš *caricare* 'perkreipti, iškreipti') – grafikos žanras, satyrinis arba humoristinis piešinys, išjuokiantis arba pašiepiantis žmogaus ar visuomenės ydas.

Kaip literatūros žanrui, būdinga metaforiška, hiperbolizuota, alegoriška, groteskiška kalba, netikėti sugretinimai, šaržo elementai.

## Žymūs karikatūristai
* Džordžas Krukšenkas – žinomas dėl karikatūrų, nukreiptų prieš britų karališkąją šeimą ir aukščiausius valdžios pareigūnus. Vėliau, nubaustas pinigine bauda, perėjo prie socialinio gyvenimo scenų vaizdavimo. Iliustravo Čarlzo Dikenso kūrinius.
* Onorė Domjė – sukūrė per keturis tūkstančius litografijų politine, socialine ir kasdiene tematika.
* Tomas Nastas laikomas Jungtinių Valstijų politinių karikatūrų tėvu.
* Aleksandras Gardas – sukūrė daugiau nei 700 karikatūrų, vaizduojančių verslo įžymybes.
* Elas Hiršfeldas – žinomas dėl gerai suderintų juodos ir baltos motyvų Brodvėjaus įžymybių karikatūrose. Taip pat vaizdavo politikus, dainininkus, televizijos įžymybes.
* Mortas Drekeris – karikatūruoja ino filmas|kino filmus]] ir televizijos laidas. Kūrybai būdingas fotografijos tipo meninis vaizdavimas (karikatūrinio motyvo įterpimas į nuotrauką).
* Robertas Riskas – žinomas amerikiečių retro stiliaus karikatūrų autorius. Darbai publikuojami žurnaluose „Rolling Stone“, „Playboy“, „Vanity Fair“ ir „Interview“.
* Deividas Levinas – žymių politikų ir rašytojų karikatūristas. Žinomas dėl karikatūrų, spausdinamų „The New York Review of Books“ ir „Playboy“. Pirmosios pasirodė 1963 metais.

### Lietuvoje
* Vitalijus Suchockis
* Jonas Varnas

## Nuorodos

* Tarptautinė karikatūristų asociacija (International Society of Caricature Artists)
Laokoontas

**Laokoontas** () – graikų mitologijoje Apolono žynys Trojoje, Akoito sūnus. Turėjo dvynius sūnus.

Trojos karo metu mėgino įkalbėti trojėnus, kad šie neįtrauktų medinio achajų arklio į miestą. Atėnė, globojusi tame kare graikus, atsiuntė iš jūros dvi didžiules gyvates, kurios pasmaugusios Laokoontą ir du jo sūnus. Nebegirdėdami perspėjimų, trojėnai įsitempė į miestą arklį su jame pasislėpusiais graikų kariais. Naktį kariai išlindę lauk ir atkėlę iš vidaus miesto vartus slapta grįžusiai savo kariuomenei. Tai pražudė Troją.

Romėnų poeto Vergilijaus (Publius Vergilius Maro, 70-19 m. pr. m. e.) poemoje "Eneida" Laokoontas, atkalbinėdamas trojėnus nuo ketinimo įsitempti į miestą danajų (graikų) neva dovanų paliktą medinį arklį, sako: "Bijau danajų, net dovanas nešančių" (lot. "Timeo Danaos et dona ferentes"). Ši frazė vėliau tapo sparnuotuoju posakiu, kai norima perspėti apie galimą priešo klastą, veidmainiškai dangstomą dovanomis.
Dojrano ežeras

**Dojrano ežeras** (, ) – ežeras Šiaurės Makedonijoje ir Graikijoje, į pietus nuo Belasicos kalnagūbrio. Tai trečias pagal dydį Šiaurės Makedonijos ežeras (po Ohrido ir Prespos). Ilgis šiaurės – pietų kryptimi 8,9 km, plotis iki 7,1 km. Giliausia vieta siekia 10 m. Ežeras tektoninės – vulkaninės kilmės.

Į Dorjano ežerą įteka Surlovskajos ir Chandžos upės, prasidedančios Belasicos kalnuose, o išteka Hiolaja (Vardaro intakas). Ežere gyvena 16 žuvų rūšių.

Prie ežero įsikūrusios Stari Dojrano (Makedonija) ir Dojrano (Graikija) gyvenvietės. Dėl intensyvaus vandens naudojimo ežero vandens lygis pastaraisiais metais gerokai sumažėjo (nuo 262 mln. m³ 1988 m. iki 80 mln. m³ 2000 m.).
Nestor Carbonell

**Nestoras Gastonas Karbonelis** (; g. 1967 m. gruodžio 1 d. Niujorke, JAV) – amerikiečių aktorius.

Gimė emigrantų iš Kubos šeimoje. Tėvai kilę iš Ispanijos. Augo katalikiškoje aplinkoje. Baigė Dyrfildo akademiją, 1979 m. baigė Harvardo universitetą.
Išgarsėjo seriale „Dingę“.

## Šaltiniai
Mira Furlan

**Mira Furlan** (1955 m. rugsėjo 7 d. Zagrebe, Jugoslavijos SFR – 2021 m. sausio 20 d. Los Andžele, Kalifornijoje, JAV) – kroatų aktorė ir dainininkė.

## Biografija
Gimė akademikų šeimoje.

Buvo Kroatų nacionalinio teatro aktorė, dažnai pasirodydavo Jugoslavijos kine ir televizijoje. 1985 m. suvaidino Kanų kino festivalio laureatu tapusiame filme „Kai tėtis buvo išvykęs su reikalais“ ().

Geriausiai žinoma iš amerikiečių draminio televizijos serialo „Dingę“, kuriame vaidino prancūzę Danielę Ruso.

## Šaltiniai
Ifigenija

**Ifigenija** () – graikų mitologijos veikėja, achajų vado Trojos kare Agamemnono ir Klitemnestros duktė, Elektros, Chrisotemidės ir Oresto sesuo.

Agamemnonas buvo supykdęs deivę Artemidę ir negalėjo iš Aulidės išplaukti į karą su Troja. Pranašui Kalchantui patarus Agamemnonas sutiko paaukoti dukterį Artemidei, kad ši pasiųstų palankius vėjus ir achajų laivai galėtų išplaukti. Aukojimo metu Artemidė pakeitė Ifigeniją stirna, ją pačią nugabeno į Tauridę ir paskyrė savo šventyklos žyne. Ten ją surado brolis Orestas su draugu Piladu; visi trys grįžo į Graikiją.

Manoma, kad mitas labai senas, atspindi senovės paprotį aukoti dievams žmones, o merginos pakeitimas elne sugalvotas vėliau, kai tokių aukojimų atsisakyta. Ifigenijos nugabenimas į Tauridę taip pat naujas mito bruožas, iš tų laikų, kai graikai jau pažino Juodąją jūrą. Mitą apie Ifigenijos aukojimą pirmasis aprašė graikų poetas Hesiodas.

Antikos dramaturgai Aischilas, Euripidas, Sofoklis ir vėlesnių epochų rašytojai Žanas Rasinas, Johanas Volfgangas Gėtė naudojo šį mitą savo kūrinių siužetams.

## Šaltiniai
Kvadriga

**Kvadriga** () – antikinis dviratis vežimas su keturiais pakinkytais žirgais.

Senovės Romoje dažnai naudota lenktynėse arba triumfo eisenose.

Išliko nemažai atvaizdų, bareljefų ir skulptūrų, vaizduojančių kvadrigą.
Romansas

**Romansas** () – lyrikos žanras, jausmingas dainuojamasis eilėraštis, išreiškiantis trumpalaikes nuotaikas, meilės išgyvenimus.

Paprastai dainuojami solo, pritariant gitara, armonika arba kitu muzikos instrumentu. Atsirado Ispanijoje, vėliau paplito daugelyje šalių. Ypač populiarus buvo Rusijoje. Lietuvoje romansai pradėti kurti XX a. I pusėje.

Svarbiausi romansų motyvai – kitam ar kitai atiduota širdis, pradingusi meilė, ryžtas amžinai mylėti, mirties su mylimuoju pasirinkimas. Romansas iš esmės melodramiškas, juo siekiama sugraudinti, sujaudinti.
Balaklava (reikšmės)

Žodis ***balaklava*** reiškia:

* Balaklava – buvęs miestas Kryme (Ukraina), dabar Sevastopolio dalis;
* Balaklava (*Balaclava*) – daug kitų miestų Britų Sandraugos šalyse (Australija, N. Zelandija, Kanada, Jamaika), kurie buvo pavadinti pagal Krymo Balaklavą, pagarsėjusią Krymo karo metu;
* balaklava – galvos apdangalas, dengiantis visą galvą, išskyrus akis ir burną;
* Balaclava – *GWR Iron Duke Class* klasės garvežių markė;
* Balaklavos įlanka – įlanka Kryme.


File:Balaclava in Crimean War.jpg|Balaklava Krymo karo metu
File:Bivakmuts.jpg|Balaklava
File:Balaclava bay.jpg|Balaklavos įlanka
Meninės raiškos priemonės

**Meninės raiškos priemonės** – meninio teksto (kūrinio) kalbos raiškos, stiliaus ir poetikos elementai, kurie padeda išreikšti kūrinio idėją, atskleisti veikėjų norus, charakterius, jų poelgių motyvaciją, jausmus ir mintis, veiksmo aplinkybes, sukurti tam tikrą atmosferą ar atspindėti lyrinio subjekto vidines būsenas.

Meniniuose tekstuose žodžiai, sakiniai jungiami ne vien gramatiškai, bet dar ir pagal poetinę gramatiką. Ja laikomi eilėdara, rimai, ritmas, intonacija, eilučių, posmų susiejimas pagal tam tikrus kompozicinius principus.
Evaldas Jaras

**Evaldas Jaras** (g. 1969 m. gegužės 23 d. Vilniuje) – Lietuvos aktorius, režisierius.

## Biografija

1976–1987 m. mokėsi Vilniaus 27-ojoje vidurinėje mokykloje. 1987–1991 m. studijavo Lietuvos Valstybinėje konservatorijoje (aktorinio meistriškumo katedra) (kurso vadovė Dalia Tamulevičiūtė (1940), pedagogai Algirdas Latėnas, Remigijus Vilkaitis). 1990 m. stažavosi Niujorko Juilardo meno mokykloje. 1991–1993 m. dirbo „Šiaurės Atėnų“ teatre, nuo 1996 m. Lietuvos nacionalinio dramos teatro aktorius.

## Vaidmenys
### Teatras
Svarbesni vaidmenys:

### Filmografija
* 1993 – Vilius. Mediniai laiptai, rež. Vidas Rašinskas
* 2006 – Jankelis. Vilniaus getas, rež. Audrius Juzėnas

### Televizija
Vaidino TV filmuose „Medis ir karvės“ (1996) bei „Svetimos plunksnos“ (2000), serialuose Likimo valsas (2001 m., rež. Maris Martinsons), „Nemylimi“, „Svetimi“ ir „Pasmerkti“ (2009-2011) bei "Moterys meluoja geriau".

## Šaltiniai
Bokeo provincija

**Bokèo** () – Laoso provincija, įsikūrusi šalies šiaurėje.

Provincija sudaryta 1983 m., atskyrus nuo Luangnamtos provincijos. Bokeo provincijos sostinė yra prie Mekongo įsikūręs Banhuajksajus.

## Administracinis suskirstymas

Provincija skirstoma į rajonus:

# Houayxay (5-01)
# Meung (5-03)
# Paktha (5-05)
# Pha Oudom (5-04)
# Tonpheung (5-02)

## Galerija


File:Bokeo HuayXai1 tango7174.jpg|
File:Bokeo Mekong1 tango7174.jpg|Kaimas prie Mekongo
File:Bokeo BanHuayHao5 tango7174.jpg|Khmu kaime
Albert Bacon Fall

**Albert Bacon Fall** (g. 1861 m. lapkričio 26 d. – 1944 m. lapkričio 30 d.) – buvo JAV Naujosios Meksikos senatorius ir JAV vidaus reikalų ministras žinomas tuo, kad tapo pirmuoju prezidento kabineto nariu, nubaustu laisvės atėmimu už kyšių ėmimą Arbatinuko byloje.
Laboratorijoje užauginta mėsa

**Laboratorijoje užauginta mėsa** (arba **dirbtinė mėsa**, **mėsa in vitro**) – gyvūno mėsa, kuri niekada nebuvo jo gyvo dalis. Mokslininkai šiuo metu tobulina dirbtinės mėsos auginimo procesą laboratorijose, naudodami gyvūnų raumenų ląsteles. 

2013 m. rugpjūtį Londone viešam degustavimui buvo pirmą kartą pateiktas dirbtinės mėsos gaminys – jautienos maltinukas. Nepaisant šiuo metu aukštos dirbtinės mėsos gamybos kainos, manoma, kad ši technologija ateityje gali tapti ekonomiškai pelninga ir konkuruoti su tradicine mėsos gavyba. 

Anot paskaičiavimų, palyginus su tradicine mėsa, dirbtinės gamybai reikia sunaudoti 45 % mažiau energijos, išskiriama 96 % mažiau šiltnamio efektą sukeliančių dujų ir panaudojama 99 % mažesnis žemės plotas.

Dirbtinė mėsa neturėtų būti painiojama su mėsos imitacija, kuri gaminama iš augalinių baltymų, pavyzdžiui, sojos.

## Procesas
Dirbtinė mėsa iš esmės susideda iš gyvūno raumens. Proceso metu biopsijos pagalba paimama gyvūno raumens ląstelė ir sujungiama su baltymais, kurie padeda ląstelei augti į didelę porciją mėsos.

Pradinės ląstelės gali būti ir embriono kamieninės arba palydovinės ląstelės. Dėl realių raumenų, ląstelė turėtu augti "vietoje", kurioje būtu įrengtas dirbtinis kraujo apytakos ratas. Tokiu būdu ląstelei būtų suteikiamas deguonis ir maisto medžiagos, šalinamos atliekos.

## Istorija
Dirbtinės mėsos plėtra prasidėjo nuo NASA eksperimentų, kuriais siekta išauginti ilgalaikės mėsos astronautams. 1995 m. technika buvo patvirtina „JAV maisto ir vaistų administracijos“. Nuo 2001 m. NASA pradėjo intensyvius bandymus.

2000 m. „Taikomųjų BioScience Tyrimų Konsorciumas“ parengė pirmąją dirbtinės mėsos valgomąją formą, pagamintą iš auksinės žuvelės.

2001 m. dermatologas Wiete Westerhof ir verslininkai Willem van Eelen ir Willem van Kooten paskelbė užpatentavę dirbtinės mėsos gamybą.

2008 m. PETA skyrė 1 milijono dolerių prizą firmai, kuri pirma pateiks vartotojams dirbtinę vištieną iki 2012 metų. Nyderlandų vyriausybė skyrė 4 milijonus dolerių dirbtinės mėsos eksperimentams.

2008 m. balandžio mėn. Norvegijoje įvyko pirmoji dirbtinės mėsos gamybos tarptautinė konferencija.

2013 m. rugpjūčio mėn. Londone viešai degustacijai buvo pateiktas pirmasis dirbtinės mėsos maltinukas.

## Argumentai
Nors mėsa žmogui ir įprastas maistas, reiškiamos augančios abejonės dėl jos gamybos bei vartojimo pasekmių. Jos keliamos su mėsa susijusių ligų (parazitų, kempinligės ir pan.), didelio resursų naudojimo, gamtos užterštumo bei vargano mėsai auginamų gyvulių ir paukščių gyvenimo. Dirbtinė mėsa turi kiek tai pranašumų sveikatos ir ekologijos požiūriu. Paprastesniais būdais dirbtinai auginta mėsa neturi kaulų, mėsai būdingos struktūros, todėl blogai tinka gurmaniškiems patiekalams. Kaulus ir struktūrą taip pat bandoma dirbtinai sukurti, tačiau tada mėsos išauga mažiau. Nėra labai aišku ar dirbtinės mėsos sintetinimas iš tiesų reikalauja daug mažiau gamtos išteklių nei gyvūnų auginimas maistui.

## Išnašos
Aliteracija

**Aliteracija** ( – prie, link + *littera* – raidė) – retorinė figūra – tikslingas, motyvuotas tapačių arba panašiai skambančių priebalsių pasikartojimas mažose teksto atkarpose – eilutėse, frazėse. Vienas dažniausių instrumentuotės būdų. Sustiprina garsinį ir intonacinį teksto išraiškingumą, vaizdumą, padeda sukurti vientisą garsinės raiškos sistemą.

## Vartosena

:: ***s, š, ž (dž), č***

: *Mū*'s**ų dieno**s** – kaip **š**ventė,
: ''Kaip **ž**ydėjimas vy**š**nio**s**, –
: ''Tad **s**kubėkim gyventi,
: ''Ne**s** prabėg**s** – nebegrį**š** jos!

: ''Tad skubėkime **dž**iaugtis! –
: ''Vai, prabėg**s** – nebegrį**š** jo**s**!
: ''Mū**s**ų dieno**s** – kaip pauk**šč**iai,
: ''Kaip **ž**ydėjimas vy**š**nio**s**.

:::::::: ([[Salomėja Nėris]], „Kaip žydėjimas vyšnios“)

:: ***ž, r, s***

: ***Ž*'vengia **ž**i**r**gas – **ž**i**r**gas vėjas
: ***S'''idab'''r'''inių avi'''ž'''ų
: ''Nakty'''s''' '''s'''ėjo
: ''I'''r''' nu'''s'''ėjo,
: ''O g'''r'''a'''ž'''u, g'''r'''a'''ž'''u, g'''r'''a'''ž'''u…

:::::::: ([[Juozas Tysliava]])

:: ***r, m, s,***

: ***Ž**a**rs**to baltą **sm**ėlį
: ''Ši**r**vinta nu**r**i**m**u**s**,
: ***R*'ymo **r**a**m**unėlė
: **''R**udenio a**r**i**m**uo**s**.

:::::::: (Salomėja Nėris)

## Šaltiniai
Tautvydas Šležas

**Tautvydas Šležas** (g. 1990 m. kovo 31 d.) – buvęs profesionalus Lietuvos krepšininkas, krepšinio treneris.

## Karjera

Karjerą pradėjo 2006 m. Tauragės „Bremena-KTU“ (NKL) komandoje, o 2008 m. kaip vienas perspektyviausių savo kartos žaidėjų perėjo į „Lietuvos rytą“, tačiau per metus aikštėje pasirodydavo tik epizodiškai. Dvejus metus žaidė dukterinėje „Lietuvos ryto“ komandoje BC „Perlas“. 2011 m. rugsėjo 11 d. pasirašė vienerių metų sutartį su Utenos „Juventus“ klubu, su galimybe pratęsti ją dar vieną sezoną. 2011 m. spalio 7 d. patyrė sudėtingą čiurnos traumą, po kurios nežaidė 4 mėnesius. 2012 metų sezone pasirašė sutartį su Prienų „Prienais“. 2013 metų rugsėjo 1 d. pasirašė sutartį su Alytaus „Dzūkija“ ekipa. 2014 m. pasirašė sutartį su Fiurstenfeldo „Panthers“ (Austrija) ekipa.

2022 m. rugpjūčio pabaigoje tapo Kauno „Žalgirio“ dublerių vyr. trenerio asistentu.

## Šaltiniai
Bolikamsajaus provincija

**Bolikamsajaus provincija** () – Laoso provincija, įsikūrusi šalies centrinėje dalyje.

Provincija sukurta 1983 m. atskyrus teritorijas nuo Vientiano ir Kamuano provincijų.

## Administracinis suskirstymas

Provincijos skirstomos į rajonus:

# Bolikanas
# Kamkeutas
# Pakadinas
# Paksanas
# Tapabatas
# Vientonas
Salos (Smurgainys)

**Sãlos**  (, ) – agromiestelis Baltarusijoje, 15 km į vakarus nuo Smurgainių, prie Ašmenos upės ir geležinkelio tarp Vilniaus ir Minsko. Apylinkės centras. Geležinkelio stotis, Dievo Motinos bažnyčia (pastatyta 1934 m.).

## Istorija

XIV a. minimas Salų dvaras. 1407 m. Ldk Vytautas Salas su Garanainimis, Lazūnais, Valažinu dovanojo Vilniaus vaivadai Vaitiekui Mantvydui. 1589 m. pastatyta katalikų bažnyčia, 1656 m. sugriauta, vėliau ne kartą atstatyta.

XIX a. buvo miestelis ir palivarkas, Ašmenos apskrities Salų valsčiaus centras. 1917 m. gruodžio 4 d. Salose Vokietija ir Rusija pasirašė taikos sutartį.

## Žymūs žmonės
* Jan Kurczewski (1854–1916), kunigas, istorikas.

## Šaltiniai
Millard Fillmore

**Milardas Filmoras** (, 1800 m. sausio 7 d. – 1874 m. kovo 8 d.) buvo 13-asis Jungtinių Amerikos Valstijų prezidentas, ėjęs pareigas nuo 1850 iki 1853 m.

## Biografija
Gimė gausioje devynių vaikų škotų kilmės ūkininko šeimoje Moravia vietovėje, Niujorko valstijos centrinėje dalyje. Būdamas keturiolikos metų pradėjo mokytis siuvėjo amato. 1819 m. pradėjo mokytis teisės, kurią Bafale 1823 m. baigė ir pradėjo dirbti advokatu. 1829 m. išrinktas į Niujorko valstijos Senatą. Nuo 1833 m. iki 1835 m. ir nuo 1837 m. iki 1843 m. buvo išrinktas JAV Atstovų rūmų nariu kaip Vigų partijos narys. JAV Kongrese pasisakė prieš vergovę. 1844 m. nesėkmingai kandidatavo į Niujorko valstijos gubernatoriaus pareigas. 1846 m. įkūrė privatų Bafalo universitetą. JAV ir Meksikos karo metu tarnavo Niujorko milicijoje. 1849 m. Z. Teiloras tapo JAV prezidentu, o M. Filmoras - viceprezidentu. Jis buvo antrasis JAV viceprezidentas, perėmęs prezidento postą po pareigas einančio prezidento Z. Teiloro mirties, kuris, kaip manoma, mirė nuo ūmaus gastroenterito. M. Filmoras niekada nebuvo išrinktas prezidentu. Ištarnavus Teiloro kadenciją, Vigų partija nebeiškėlė M. Filmoro kandidatūros į JAV prezidentus 1852 m. rinkimuose. 1856 m., kai jo kandidatūrą iškėlė kita partija, jam nepavyko laimėti prezidento rinkimų. M. Filmoras taip pat buvo paskutinis JAV vigų partijos narys, išrinktas į prezidento postą.

## Šaltiniai

|-
Po kupolu

**Po kupolu** () – 2009 m. lapkričio 10 d. išleistas Stiveno Kingo mokslinės fantastikos romanas.

Vieną dieną nedidelio miestelio dalį staiga užgula didžiulis skaidrus kupolas. Pusiau perskrodęs išpuoselėtas vejas ir gyventojų namus, jis per kelias akimirkas atskiria šeimos narius, mylimuosius ar artimiausius kaimynus. Vieni liko laisvėje, kiti – įkalinti po nepajudinamu, storu stiklu. Po kupolu atsidūrę žmonės lieka be interneto ryšio, mobilaus ryšio, su išoriniu pasauliu bendrauja vos veikiančiu radijo signalu.

Tie, kas turėtų juos gelbėti – gaisrininkai, medikai, kareiviai, – anapus nepramušamo kupolo. Įkalintųjų maisto, vandens, medicinos ištekliai senka, įtampa didėja. Kodėl taip nutiko kaip tik jiems? Kodėl dabar? Kam pavyks išsiaiškinti, iš kur atsirado šis paslaptingas kupolas?
Franklin Pierce

**Franklinas Pyrsas** (, 1804 m. lapkričio 23 d. JAV – 1869 m. spalio 8 d.) – amerikiečių teisininkas, politikas, 14-asis Jungtinių Amerikos Valstijų prezidentas (1853-1857), vienintelis JAV prezidentas iš Naujojo Hampšyro.

## Biografija

Pyrsas, kuris buvo kilęs iš šiaurinių valstijų, tačiau prijautęs pietinėms, buvo demokratas. Jis buvo išrinktas į JAV atstovų rūmus ir Senatą. Vėliau Pyrsas dalyvavo Amerikos–Meksikos kare ir buvo paskirtas brigados generolu. Jo privati teisinė praktika gimtojoje Naujojo Hampšyro valstijoje buvo tokia sėkminga, kad jam net buvo pasiūlyti keli svarbūs postai, kurių jis atsisakė. Vėliau, tuomet niekam nežinomas Pyrsas, 1852 m. JAV demokratų partijos suvažiavime buvo iškeltas kadidatu rinkimuose į prezidento postą. Pyrsas ir jo kandidatas į viceprezidentus Vijamas Kingas triuškinančiu balsų skirtumu laimėjo rinkėjų kolegijos balsavimą, taip nugalėdamas JAV vigų partijos kandidatus Winfield Scott ir William A. Graham (rinkėjų balsai 50 % – 44 %; rinkėjų kolegijos balsai 254 – 42). Pasak istoriko Deivido Poterio, Pyrsas kartais buvo vadinamas „Kūdikiu Pyrsu”, dėl jo jaunatviškos išvaizdos ir dėl to, kad tuo laiku jis buvo jauniausias JAV prezidentas. Tiesa, kai pradėjo eiti pareigas jis buvo tik metais jaunesnis už JAV prezidentą Džeimsą Polką.

Dažnai laikoma, kad dėl F. Pyrso asmeniniame gyvenime patirtos tragedijos, būdamas prezidentu neretai priiminėjo sprendimus, kurie buvo labai kritikuojami ir kėlė šalyje nesantaiką. Todėl Pyrsas yra vertinamas kaip vienas iš blogiausių JAV prezidentų. Pyrso populiarumas šalies šiaurėje smarkiai smuko, po to kai jis netikėtai pareiškė palaikąs Kanzaso-Nebraskos aktą, panaikindamas Misūrio kompromisą (susitarimą, kuriuo buvo reguliuojama vergija Vakaruose), vėl iškeldamas klausimą dėl vergijos plėtimo į vakarus. Pyrso patikimumas buvo sugadintas dar labiau po to, kai keletas diplomatų paskelbė Ostendo manifestą (dokumentas, kuriame iš Ispanijos buvo reikalaujama parduoti Kubą). Istorikas Deividas Poteris padarė išvadą, kad Ostendo manifestas ir Kanzaso-Nebraskos aktas buvo "dvi Pyrso administracijos didelės katastrofos, kurios abi užsitraukė visuomenės kritikos laviną".

Pyrsas prarado demokratų partijos palaikymą, ir jau nebebuvo iškeltas kandidatu į prezidentus 1856 m. rinkimuose. JAV demokratų partija iškėlė Džeimso Bukanano kandidatūrą. Baigęs kadenciją, Pyrsas tęsė visą gyvenimą trukusią kovą su alkoholizmu, po to kai jo žmona Jane Means Appleton Pierce jį paliko. Pyrso reputacija buvo visiškai sugriauta JAV pilietinio karo metu, kai jis pareiškė paramą Konfederacijai, o jo ir konfederatų prezidento Džefersono Deiviso korespondencija nutekėjo į spaudą. Pyrsas mirė 1869 m. nuo kepenų cirozės.

|-
Fraser Clarke Heston

**Fraser Clarke Heston** (g. 1955 m. vasario 22 d. Los Andžele) – amerikiečių scenaristas, filmų prodiuseris, režisierius.

Gimė Los Andžele, aktorių Charlton Heston ir Lydia Clarke šeimoje.

## Filmografija

**Kaip aktorius:**
* *The Ten Commandments ([[1956]] m.).*

**Kaip režisierius:**
* *Alaska ([[1996]] m.).*
* *Needful Things ([[1993]] m.).*
* *City Slickers ([[1991]] m.).
* *Treasure Island (1990 m.).*

*'Kaip prodiuseris:**
* ''Mother Lode ([[1982]] m.).''
* ''A Man for All Seasons ([[1988]] m.).''
* ''Treasure Island ([[1990]] m.).''
* ''The Crucifer of Blood ([[1991]] m.).''
* ''Charlton Heston Presents the Bible ([[1997]] m.).''
* ''Ben Hur ([[2003]] m.).''

**Kaip scenaristas:*'
* *The Crucifer of Blood (1991 m.).*
* *Treasure Island (1990 m.).*
* *Mother Lode (1982 m.).*
* *The Mountain Men (1980 m.).''

## Nuorodos

* IMDB: Fraser C. Heston
Mis Pasaulis 1995

**Mis Pasaulis 1995** – 45 konkurso Mis Pasaulis ceremonija, vykusi PAR. Konkurso nugalėtoja tapo Jacqueline Aguilera iš Venesuelos. 

## Rezultatai

### Specialūs apdovanojimai

*Mis Fotogeniškiausia: **Jacqueline Aguilera** (Venesuela)
*Geriausias nacionalinis kostiumas: **Anica Martinović** (Kroatija)
*Mis Asmenybė: **Toyin Raji** (Nigerija)

### Regionų nugalėtojos

*Afrika: **Bernelee Daniell** (PAR) 
*Amerika: **Jacqueline Aguilera** (Venesuela)
*Azija ir Okeanija: **Choi Yoon-young** (Pietų Korėja)
*Karibai: **Michelle Khan** (Trinidadas ir Tobagas)
*Europa: **Anica Martinović** (Kroatija)

## Dalyvės

* ***' - Roshini Nibbs
* ***' - María Lorena Jensen
* ***' - Tessa Pieterz
* ***' - Melissa Porter
* ***' - Elizabeth Unfried
* ***' - Loleta Marie Smith
* ***' - Yasmin Bilkis Sathi
* ***' - Rashi Holder
* ***' - Veronique De Kock
* ***' - Renita Minors
* ***' - Carla Patricia Moron Peña
* ***' - Monica Somolekae
* ***' - Elessandra Cristina Dantora
* ***' - Chandi Trott
* ***' - Evgenia Kalkandjieva
* ***' - Alissa Lehinki
* ***' - Tasha Ebanks
* ***' - Tonka Tomicic Petric
* ***' - Hsu Chun-Chun
* ***' - Diana Maria Figueroa Castellanos
* ***' - Shasling Navarro Aguilar
* ***' - Anica Martinović
* ***' - Danique Regales
* ***' - Isabella Giorgallou
* ***' - Katerina Kasalova
* ***' - Tine Knudsen
* ***' - Patricia Bayonet Robles
* ***' - Ana Fabiola Trujillo Parker
* ***' - Mari-Lin Poom
* ***' - Terhi Koivisto
* ***' - Helene Lantoine
* ***' - Isabell Brauer
* ***' - Manuela Medie
* ***' - Monique Chiara
* ***' - Maria Boziki
* ***' - Joylyn Muñoz
* ***' - Sara Elizabeth Sandoval Villatoro
* ***' - Didi Schackmann
* ***' - Shirley Chau Yuen-Yee
* ***' - Ildiko Veinbergen
* ***' - Preeti Mankotia
* ***' - Joanne Black
* ***' - Miri Bohadana

* ***' - Rosanna Santoli
* ***' - Imani Duncan
* ***' - Mari Kubo
* ***' - Choi Yoon-young
* ***' - Ieva Melina
* ***' - Julia Syriani
* ***' - Gabriele Bartkutė, mis Lietuva
* ** [[Makao]]** - Geraldina Madeira da Silva Pedruco
* ***' - Trincy Low Ee Bing
* ***' - Alejandra Quintero|Alejandra Quintero Velasco
* ***' - Sarah Brady
* ***' - Toyin Enitan Raji
* ***' - Inger Lise Ebeltoft
* ***' - Marisela Moreno Montero
* ***' - Patricia Serafini Geoghegan
* ***' - Paola Dellepiane Gianotti
* ***' - Reham Snow Tago
* ***' - Ewa Jzabella Tylecka
* ***' - Suzana Leitao Robalo
* ***' - Swanni Quiñones Laracuerte
* ***' - Dana Delia Pintilie
* ***' - Elena Bazina
* ***' - Shirley Low-Meng
* ***' - Jacqueline Chew
* ***' - Zuzana Spatinova
* ***' - Teja Boškin
* ***' - Bernelee Daniell
* ***' - Candelaria Rodríguez Pacheco
* ***' - Mandy Saulus
* ***' - Jeanette Mona Hassel
* ***' - Stephanie Berger
* ***' - Timeri Baudry
* ***' - Emily Adolf Fred
* ***' - Yasumin Leaudmornwattana
* ***' - Michelle Khan
* ***' - Demet Sener
* ***' - Nataliya Shvachiy
* ***' - Shauna Marie Gunn
* ***' - Jill Ankuda
* ***' - ***Jacqueline Aguilera***
* ***' - Miryana Bujisic
* ***' - Dionne Best

## Nuorodos
*Oficiali svetainė
*Rezultatai
Pčinia

**Pčinia** (serb. ir ) – upė Serbijoje ir Makedonijoje; Vardaro kairysis intakas. Prasideda keliais upeliais Dukato kalnuose. Pradžioje teka į vakarus Serbijos teritorija (45&nbsp;km) kalnuotomis ir retai gyvenamomis vietovėmis, toliau pasuka į pietus ir likusius 83 km teka per Makedoniją.

Didžiausi intakai: Bistrica, Petrošnica, Kriva (kairieji), Kumanovska (dešinysis). Svarbiausi miesteliai prie Pčinios: Trgovištė, Prohor Pčiniskis (Serbija), Katlanovas (Makedonija).
Bijelina

**Bijelina** – miestas šiaurės rytų Bosnijoje ir Hercegovinoje, pasienyje su Serbija ir Kroatija. Antrasis pagal dydį Serbų respublikos miestas (po Bania Lukos), vyrauja serbai. Stovi Šv. Jurgio cerkvė, Atiko mečetė, yra miesto parkas. Geležinkelio stotis.

## Sportas
* FK Radnik Bijeljina (futbolo klubas)
* „Gradski“ stadionas – miesto stadionas, talpinatis 4 tūkst. žiūrovų.

## Miestų partnerystė
Bijelinos miestai-partneriai:
*  Kruševacas, Serbija
*  Rusė, Bulgarija
*  Kumanovas, Makedonija
*  Langenhagenas, Vokietija.

## Žymūs žmonės
* Mirza Begić, slovėnų krepšininkas
* Savo Miloševičius, serbų futbolininkas

## Taip pat skaitykite
* Jania

## Šaltiniai

## Nuorodos
* Bijelina Danas
* Radio televizija Slobomir
Hadžičiai

**Hadžičiai** – miestas pietinėje Bosnijos ir Hercegovinos dalyje, į pietvakarius nuo Sarajevo. Vyrauja musulmonai.

## Sportas
* FK Radnik Hadžići (futbolas)
Palė (miestas)

**Palė** – miestas Bosnijos ir Hercegovinos vidurio rytuose, 20 km į pietryčius nuo Sarajevo. Vyrauja serbai. Yra universitetas, išvystytas žiemos turizmas. Piečiau Palės yra Jahorinos slidinėjimo kurortas, kuriame vyko didelė dalis 1984 m. Žiemos Olimpinių žaidynių renginių.

## Istorija

Bosnijos karo metu XX a. pabaigoje Palėje buvo Serbų respublikos sostinė, kuri vėliau perkelta į Banja Luką. Būtent tuo metu miestas labiausiai ir išsiplėtė. Po karo nedidelė miesto dalis Palė-Prača buvo perduota Bosnijos ir Hercegovinos federacijai.

## Gyventojai

1971 m. mieste gyveno 16 119 gyv., iš jų:
* serbų – 11 230 (69,66)
* musulmonų – 4 508 (27,96)
* kroatų – 142 (0,88)
* jugoslavų – 80 (0,49)
* kitų – 159 (1,01)

Šiuo metu mieste gyvena apie 30 tūkst. gyventojų, daugelis jų Bosnijos serbai, pabėgėliai iš Sarajevo.

## Sportas

### Futbolas
* FK Romanija Pale
* Sarajevo Pale
Breza

**Breza** – miestas vidurio Bosnijoje ir Hercegovinoje, į pietryčius nuo Zenicos ir į rytus nuo Visoko. Išvystyta anglies pramonė. Gyventojų dauguma – musulmonai.

## Sportas
* FK Rudar Breza (futbolas)
Uglevikas

**Uglevikas** – miestas šiaurės rytų Bosnijoje ir Hercegovinoje, Majevicos kalno papėdėje. Vyrauja serbai. Išvystyta kalnakasyba, pastatyta jėgainė.

## Sportas
* FK Rudar Ugljevik (futbolas)
Will.i.am diskografija

Tai yra amerikiečių hiphopo/R&B atlikėjo **[[will.i.am]] diskografija**.

## Studijiniai albumai

## Singlai

### Solo singlai

## Kitos dainos
* Eazy-E: 5150: Home 4 Tha Sick EP (1992) „Merry Muthafuckin' Xmas“
* The Game: Doctor's Advocate (2006) „Compton“
* Bone Thugs N Harmony: Strength & Loyalty (2007) „Streets“

## Taip pat skaitykite
* Sąrašas:will.i.am produkcijos diskografija
* The Black Eyed Peas diskografija

## Šaltiniai
Vaidotas

**Vaidotas** (g. XIV a. – m. po 1401 m.) – LDK kunigaikščio Kęstučio sūnus, vadovavęs Kauno pilies gynybai. Be pilies gynybos apie jį šaltiniuose maža.

## Istorija
Kauno pilis turėjo svarbią strateginę padėtį, kadangi užtvėrė kelią kryžiuočių veržimuisi į Lietuvos gilumą, taip pat ir į sostinę Vilnių. Dėl šios priežasties pilis buvo pulta kryžiuočių keletą kartų. Vygandas Marburgietis, kryžiuočių ordino diplomatas Prūsijoje, kronikoje rašė, kad Kauno pilis buvo mūrinė, turėjo aukštas sienas, stiprius bokštus išorinėje gynybinėje sienoje ir buvo apsupta pylimų ir griovių. Kauno pilį gynė didelė ir gerai ginkluota lietuvių įgula, kuriai vadovavo kunigaikščio Kęstučio sūnus Vaidotas. Pilį kryžiuočiai užėmė tik po ilgų, beveik mėnesį trukusių įnirtingų kautynių.

Kunigaikščio brolio Vytauto Didžiojo 1401 m. dokumente minima, jog jis buvo patikėjęs valdyti lygiomis dalimis Naugarduką abiem savo broliams – Vaidotui ir Tautvilui Kęstutaičiui.

## Atminimo įamžinimas
* 2008 m. gegužės 23 d. atidengta stilizuota memorialinė lenta ant lauko akmens, skirta 1362 m. Kauno pilies gynėjams bei įgulos vado kunigaikščio Vaidoto biustas (skulpt. Algimantas Šlapikas);
* Kunigaikščio vardu tarpukaryje vadintas Lietuvos kariuomenės pulkas – Aštuntasis pėstininkų Kauno Kunigaikščio Vaidoto pulkas;
* Nuo 1992 m. tradicijas tęsia Kunigaikščio Vaidoto mechanizuotasis pėstininkų batalionas;
* Veikia Kauno Vaidoto pagrindinė mokykla.

## Šaltiniai

## Literatūra
* Vytautas Spečiūnas *Vaidotas. Lietuvos valdovai (XIII-XVIII a.)*, enciklopedinis žinynas. Vilnius: 2004 m., Mokslo ir enciklopedijų leidybos institutas, 76 psl. ISBN 5-420-01535-8.

## Nuorodos
* Apie kunigaikštį Vaidotą 
* Naugarduko pilis (rusų k.)
Kakanis

**Kakanis** – miestas vidurio Bosnijoje ir Hercegovinoje, į šiaurę nuo Visoko ir pietryčius nuo Zenicos, prie Zgoščios (Bosnos intakas) žiočių. Vyrauja musulmonai. Išvystyta kalnakasybos, cemento pramonė, yra jėgainė.

## Sportas
* FK Rudar Kakanj (futbolas)
Prijedoras

**Prijedoras** – miestas šiaurės vakarų Bosnijoje ir Hercegovinoje, 48 km į šiaurės vakarus nuo Bania Lukos. Vyrauja serbai. Veikia muzikos mokykla, medicinos ir verslo kolegijos, Bania Lukos universiteto geologijos filialas. Netoli miesto yra Kozaros kalnai.

## Sportas
* FK Rudar Prijedor (futbolo klubas)
Juozas Povilas Grajauskas

**Juozas Povilas Grajauskas** (1882 m. sausio 24 d. Viščiakaimyje, Vilkaviškio apskritis – 1930 m. lapkričio 23 d. Seirijuose, Lazdijų apskritis) – Romos katalikų kunigas, draudžiamos spaudos platintojas, publicistas.

## Biografija
Dar besimokydamas Seinų kunigų seminarijoje platino draudžiamą lietuvišką spaudą. 1905 m. buvo įšventintas kunigu ir vikaravo Seinų vyskupijos parapijose. Nuo 1909 metų iki Pirmojo pasaulinio karo dirbo Seinų vyskupijos konsistorijos sekretoriumi ir vyskupo kapelionu. Katalikiškos spaudos, leidžiamos Seinuose, spaudos bendradarbis: slapyvardžiu *J. Daubaras* rašė į „Vadovą” ir „Šaltinį”. Pastarajame laikraštyje 1909 m. balandį paskelbė straipsnį, griežtai kritikuojantį Čarlzo Darvino žmogaus atsiradimo teoriją, tuo pradėdamas šią temą lietuvių spaudoje. Tais pačiais metais inicijavo žurnalo „Spindulys” leidybą, buvo pirmuoju jo redaktoriumi. Vėliau redagavimą perėmė Stasys Tijūnaitis, bet J. P. Grajauskas ir toliau rūpinosi leidiniu. Per karą okupacinė vokiečių kariuomenė už Seinų miesto nesumokėtą kontribuciją į Vokietiją deportavo J. P. Grajauską ir dar du miestiečius. Grįžęs iš nelaisvės, po karo, klebonavo Seirijuose, ten ir mirė. Nekrologą parašė pats Mykolas Krupavičius, garsus tarpukario Lietuvos dvasininkas ir politikas. Palaidotas Seirijose.

## Išnašos
Lost Change

**„Lost Change“** yra debiutinis amerikiečių hiphopo atlikėjo will.i.am studijinis albumas, išleistas 2001 m. rugsėjo 1 d. will.i.am yra pirmasis „The Black Eyed Peas“ narys, išleidęs solo albumą.

Vienintelei dainai „I Am“ yra sukurtas vaizdo klipas.

## Albumo dainos
# „Ev Rebahdee“ (kartu su Planet Asia)
# „Lay Me Down“ (kartu su Terry Dexter)
# „Possessiones“
# „Tai Arrive“
# „If You Didn’t Know“ (kartu su Mykill Miers)
# „Money“ (kartu su The Horn Dogs, Huck Fynn & Oezlem)
# „Lost Change“
# „I Am“
# „Hooda Hella U“ (kartu su. Medusa)
# „Lost Change in E Minor“
# „Yadda Yadda“
# „Em a Double Dee“ (kartu su Madd Dogg)
# „Control Tower“
# „Lost Change in D Minor“
Must B 21

**„Must B 21“** yra antrasis solo albumas, išleistas amerikiečių hiphopo atlikėjo, žinomos grupės „The Black Eyed Peas“ nario will.i.am. Albumas išleistas 2003 m. rugsėjo 23 d. kompanijos „Interscope Records“. Daina „Go!“ buvo panaudota 2004 m. kompiuteriniame žaidime „NBA Live 2005“ ir dar viename žaidime „Madden NFL 2005“.

## Albumo dainos
# „Take It“ (su KRS-One) – 2:49
# „Nahh Mean“ (su Phife Dawg) – 3:48
# „B Boyz“ (su Supernatural) – 2:56
# „Here 2 Party“ (su FLII, Planet Asia & Krondon) – 3:12
# „Bomb Bomb“ (Interlude) – 0:23
# „Bomb Bomb“ (su Supernatural) – 3:25
# „Swing By My Way“ (su John Legend) – 3:49
# „It’s Okay“ (su Triple Seven & Dante Santiago) – 3:39
# „Mash Out“ (Interlude) – 0:28
# „Mash Out“ (su MC Lyte & Fergie) – 3:09
# „Ride Ride“ (su John Legend) – 3:16
# „Sumthing Special“ (su Niu, Dante Santiago & Taboo) – 3:55
# „Sumthing Special“ (Interlude) – 0:50
# „I’m Ready (Y’all Ain’t Ready For This)“ (su Phil Da Agony, Supernatural & Tash) – 3:40
# „We Got Chu“ (su Planet Asia & FLII) – 3:52
# "Go! " (Interlude) – 1:32
# "Go! " – 3:54
Mykolas Brundza

**Mykolas Brundza** (1884 m. rugpjūčio 10 d. Piliakalnių kaime, Šunskų valsčius, Marijampolės apskritis – 1938 m. vasario 16 d. Niutone, Pensilvanijos valstija, JAV) – Romos katalikų kunigas, publicistas, visuomenininkas, chorvedys.

## Biografija
Mokėsi Marijampolės gimnazijoje ir Seinų kunigų seminarijoje, kur 1902–1905 m. buvo neoficialaus klierikų choro vadovas. 1903 m. seminarijos koplyčioje būsimieji kunigai pirmą kartą lietuviškai užgiedojo žinomą religinę giesmę „Pulkim ant kelių“. Kunigu įšventintas 1907 m. lapkričio 17 d. Vikaravo Avižainyje, Plokščiuose, Ilguvoje, Šunskuose. Pirmojo pasaulinio karo metais už parapijiečių gynimą vokiečių okupacinės valdžios buvo 2 mėn. kalintas Įsrūtyje (Rytprūsiai) ir 10 mėn. Guterslo, (Vestfalija). Grįžęs tarnavo vikaru Simne, 1917 metais buvo Paežerėlių bažnyčios rektoriumi, 1923 m. – Sudargo klebonu, su parapijiečiais pradėjo statyti naują mūrinę bažnyčią. 1931 m. už pernelyg aštrius pamokslus jam buvo iškeltos trys bylos. 1935 m. išvyko į JAV ir Pensilvanijos valstijoje tarnavo Niutono kazimieriečių akademijos kapelionu.

Dar besimokydamas redagavo klierikų laikraštėlį „Jaunuomenės Draugas“, vėliau *Bijūno* ir *Pabalinio* slapyvardžiais bendradarbiavo „Vadove“, „Šaltinyje“, „Viltyje“.

## Šaltiniai
* Lietuvių enciklopedija, t. 3. Lietuvių enciklopedijos leidykla, South Bostonn, Mass.
* Laiškas iš vokiečių nelaisvės: [apie kunigą Mykolą Brundzą]. – (Iš Lietuvos. Vilniaus kronika) // Viltis. – 1915, geg. 26 (birž. 8)